طيب ليه المسيحين مقتنعين بدينهم تماما مش زي اللي عندنا مع ان دينهم بعد التحريف لو تفكروا فيه شوي 4هيأمنوا بالثالوث اصلا ؟معلش ممكن حضرتك توضح رقمر
من فترة أظن كان قبل ثورة يناير= عمرو أديب استضاف قسيس من الصف الأول في الكنيسة، ومن ضمن الموضوعات اللي اتفتحت حاجات بقى عن الحلال والحرام، الخمرة، صداقة الولد والبنت، طيب يبوسوا بعض، طب المايوه، كده يعني. الرجل طبعا كان لايص لوصة سودا؛ لأن المسيحية في صورتها الحالية وفي مختلف طوائفها= ديانة فقيرة تشريعيًا جدا، أول ما بتخرج خارج منطقة الكليات الأخلاقية وتدخل في التفاصيل بتتحول لأرض جرداء. نفس الكلام حصل لقساوسة على القنوات المسيحية وكان بيحصل للقساوسة اللي بيستضيفوهم في غرف البالتوك، ده غير طبعا إن فيه حاجات كتير مستقبحة بنلاقيها في العهد القديم والجديد بيعملها أنبياء أو أولياء وحواريين. تاريخيا كان الفقر التشريعي ده بيتحل عن طريق التفاسير والفتاوى غير المدعومة بنص، ومن أهم تجسدات ده المسيحيين البيوريتانيين ودول يعني نقدر نقول من ناحية الفكرة العامة إنهم: الإخوان بتوع المسيحية، وهما طبعا من أهم أسس نهضة الدول البروتستانتية زي إنجلترا وأمريكا نتيجة لمزجهم التدين والتعاليم الأخلاقية بالفاعلية الاجتماعية والأهداف الاقتصادية والأخذ باسباب القوة. وكتجسد تاني يشبه كده الطوائف السلفية المتشددة عندنا بس أكثر تشددا أقرب لإخوان من طاع الله مع استبعاد العنصر القتالي: طائفة الأميش. المقصود من ده كله: إن مفيش نصوص كتير بتتعرض للحلال والحرام في المسيحية طالما خرجنا بره المحرمات المشهورة والخطايا الكبرى والكليات الأخلاقية، والكنيسة ما عملتش زي غيرها ووسعت على نفسها في تفسير النصوص وألزمت البنات بالحجاب بدرجة ما زي الأميش مثلا ولا فعلوا النصوص اللي بتحذر من إطلاق البصر وتخليه مساوي للزنا، لأ الكنيسة ما شية كيوت خدت خط معز مسعود كده في موضوع الحلال والحرام، عشان الناس تخليها داخل الحديقة وما يكونش النفرة من المحرمات سبب الخروج بره الحديقة. طبعا ده مش مطلق، حتى معز مسعود بيشد في حاجات ويحرمها، المقصود بس إن لا الديانة ساعدت على شغل حلال وحرام كتير، ولا بديل الاعتماد على التفاسير والفتاوى كان مطلوب بالنسبة للكنيسة عشان هنخنق الناس وإحنا في معركة مش فاضيين. فوجود الدين على الهامش الطقوسي البروتوكولي واستحضار جانب الكيوت بس= بيخليك تعك من غير ما تحس بوطاة ضمير تطلب التخلص منها عن طريق التخلص من الدين زي ما بيحصل عندنا. لذلك موضوع الطلاق اللي الكنيسة متمسكة بيه يعد من الأسباب اللي بتؤدي لترك الديانة، وده يوريك أد إيه يه جبل إلحادي عبيط أساسه عود كبريت هو النفرة من حكم ديني واحد.